വശ്യ ഗന്ധിയുമായി ഊര്മിള ഉണ്ണി, കൊവിലകങ്ങളില് മുത്തശ്ശിമാര് പകര്ന്നുതന്ന കൂട്ടാണിത് പെര്ഫ്യൂമിന് ഈ പേര് നല്കാനും ഒരു കാരണമുണ്ടെന്ന് നടി സ്വന്തം പേരിലുള്ള പെര്ഫ്യൂമുമായി നടി ഊര്മിളാ ഉണ്ണി. ഊര്മിളാ ഉണ്ണീസ് വശ്യഗന്ധി എന്നാണ് പെര്ഫ്യൂമിന്റെ പേര്. വര്ഷങ്ങളായുള്ള തന്റെ സ്വപ്നമായിരുന്നു ഇതെന്നും, മലയാളത്തില് ഒരു സിനിമാതാരത്തിന്റെ പേരില് പെര്ഫ്യൂം ആദ്യമായിട്ടാകും എത്തുന്നതെന്നും ഊര്മിള ഉണ്ണി പറഞ്ഞു. പെര്ഫ്യൂം ഇറക്കാന് ഒരു കാരണമുണ്ട്. വര്ഷങ്ങള്ക്ക് മുന്പ് ഒരു വിമാനത്താവളത്തില് കൂടി നടക്കുമ്ബോള് അമിതാഭ് ബച്ചന്റെ പേരിലുള്ള പെര്ഫ്യൂം കണ്ടു. അതിന്റെ കവറില് അദ്ദേഹത്തിന്റെ ഫോട്ടോ പ്രിന്റ് ചെയ്തിരുന്നു. ഇതുപോലെ തന്റെ ഫോട്ടോ വച്ച ഒരു പെര്ഫ്യൂം ഉണ്ടായിരുന്നെങ്കില് എന്ന് ആഗ്രഹം തോന്നി. താരം ഒരു മാദ്ധ്യമത്തിന് നല്കിയ അഭിമുഖത്തില് പറഞ്ഞു. മോഹന്ലാലും സുരേഷ്ഗോപിയും ഉള്പ്പടെയുള്ള താരങ്ങള് ഏത് സുഗന്ധമാണ് ഉപയോഗിക്കുന്നതെന്നും, ഇതിന്റെ കൂട്ടെന്താണെന്നും തന്നോട് ചോദിക്കാറുണ്ട്. തന്റെ അമ്മ ഉണ്ടാക്കിത്തന്നിരുന്ന സുഗന്ധമാണ് ഉപയോഗിച്ചിരുന്നത്. തങ്ങളുടെ കോവിലകങ്ങളില് മുത്തശ്ശിമാര് പകര്ന്നുതന്ന ഒരു കൂട്ടാണ് ഇതെന്നും നടി പറഞ്ഞു. ഊര്മിളാ ഉണ്ണീസ് വശ്യഗന്ധി എന്ന പേര് പെര്ഫ്യൂമിന് നല്കാനും ഒരു കാരണവുമുണ്ട്. താന് വര്ഷങ്ങളായി ഉപയോഗിക്കുന്ന പെര്ഫ്യൂമിന്റെ പേര് വശ്യഗന്ധി എന്നാണ്. ചന്ദനതൈലത്തിന്റെയും സാമ്ബ്രാണിയുടേയുമൊക്കെ മിക്സ് ആയിട്ടുള്ള മണമാണ് അത്. കോവിലകത്ത് ഉണ്ടാക്കിയിരുന്ന ആ കൂട്ടിന്റെ പേരാണ് വശ്യഗന്ധിയെന്ന് നടി പറഞ്ഞു.